**DOKUMENTACIJA O NABAVI**

**[**u daljnjem tekstu: **dokumentacija]**

**POZIV ZA DOSTAVU PONUDA**

POSTUPAK - JEDNOSTAVNA NABAVA

**NAZIV PREDMETA NABAVE:**

Nabava usluge usluge za izradu studije za projekt 3EFISHING

Evidencijski broj nabave: 192/2024/JN

U Zagrebu, kolovoz 2024. godine

Sadržaj

[1. Podaci o naručitelju 2](#_Toc175573685)

[2. Podaci o osobi zaduženoj za komunikaciju s ponuditeljima 3](#_Toc175573686)

[3. Podaci o postupku jednostavne nabave 3](#_Toc175573687)

[4. Procijenjena vrijednost nabave 3](#_Toc175573688)

[5. Ugovor / Narudžbenica 3](#_Toc175573689)

[6. Opis predmeta nabave 3](#_Toc175573690)

[7. Količina predmeta nabave 3](#_Toc175573691)

[8. Troškovnik – tehnička specifikacija 3](#_Toc175573692)

[9. Mjesto izvršenja predmeta nabave 3](#_Toc175573693)

[10. Rok izvršenja predmeta nabave 4](#_Toc175573694)

[11. Osnove za isključenje gospodarskog subjekta 4](#_Toc175573695)

[11.1. Nekažnjavanje 4](#_Toc175573696)

[11.2. Plaćene dospjele porezne obveze i obveze za mirovonsko i zdravstveno osiguranje 6](#_Toc175573697)

[12. Uvjeti sposobnosti 7](#_Toc175573698)

[12.1. Sposobnost za obavljanje profesionalne djelatnosti 7](#_Toc175573699)

[12.2. Uvjeti stručne sposobnosti o njihove minimalne razine: 7](#_Toc175573700)

[12.2.1. Iskustvo potrebno za izvršenje predmeta nabave 7](#_Toc175573701)

[12.2.2. Tehnički stručnjaci koji će biti angažirani na izvršenju predmeta nabave 7](#_Toc175573702)

[13. Oslanjanje na sposobnost drugih subjekata 8](#_Toc175573703)

[14. Podaci o ponudi 9](#_Toc175573704)

[14.1. Sadržaj ponude: 9](#_Toc175573705)

[15. Način određivanja cijene ponude 9](#_Toc175573706)

[16. Valuta ponude 10](#_Toc175573707)

[17. Kriterij za odabir ponude 10](#_Toc175573708)

[18. Jezik i pismo ponude 10](#_Toc175573709)

[19. Rok valjanosti ponude 10](#_Toc175573710)

[20. Tajnost podataka 10](#_Toc175573711)

[21. Rok, način i uvjeti plaćanja 10](#_Toc175573712)

[22. Datum i vrijeme dostave ponuda 11](#_Toc175573713)

[23. Otvaranje ponuda 11](#_Toc175573714)

[24. Tajnost podataka 11](#_Toc175573715)

[25. Izmjene ugovora 11](#_Toc175573716)

[26. Odabir ponuditelja 11](#_Toc175573717)

PRILOG I – Projektni zadatak

PRILOG II – Ponudbeni list

PRILOG III – Troškovnik

PRILOG IV – Izjava o nekažnjavanju

PRILOG V – Predložak popisa glavnih usluga

PRILOG VI – Izjava o raspolaganju ključnim stručnjakom i njegovim kvalifikacijama

PRILOG VII – Predložak popisa i opisa projekata\_studija

## Podaci o naručitelju

**REPUBLIKA HRVATSKA, MINISTARSTVO POLJOPRIVREDE, ŠUMARSTVA I RIBARSTVA (u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10000 Zagreb

URL: <https://poljoprivreda.gov.hr/>

## Podaci o osobi zaduženoj za komunikaciju s ponuditeljima

Kontakt osoba: Romana Arbanas, Dijana Jurković

Telefon: +385 99 521 2619, 01/610-6564

e-mail: [romana.arbans@mps.hr](mailto:romana.arbans@mps.hr) [javna.nabava@mps.hr](mailto:javna.nabava@mps.hr) [dijana.jurkovic@mps.hr](mailto:dijana.jurkovic@mps.hr)

## Podaci o postupku jednostavne nabave

Evidencijski broj nabave: 192/2024/JN

Poziv za dostavu ponuda putem objave na službenoj stranici Ministarstva poljoprivrede, sukladno Pravilniku o postupku provođenja jednostavne nabave Ministarstva poljoprivrede, KLASA: 011-01/22-01/111, UR.BROJ: 525-05/156-22-1 od 19.12.2022. godine.

## Procijenjena vrijednost nabave

Procijenjena vrijednost nabave iznosi 20.000,00 € bez PDV-a.

## Ugovor / Narudžbenica

Predviđa se sklapanje ugovora.

## Opis predmeta nabave

Predmet nabave podrazumijeva uslugu izrade studije za Interreg projekt 3EFISHING, a detaljni opis predmeta nabave nalazi se u Projektnom zadatku (PRILOG I), a koji je sastavni dio ove Dokumentacije o nabavi.

Dopušteno je nuditi isključivo cjelokupan predmet nabave.

## Količina predmeta nabave

Količina predmeta nabave je navedena u troškovniku.

## Troškovnik – tehnička specifikacija

Troškovnik je sastavni dio ove dokumentacije – **Prilog III**.

## Mjesto izvršenja predmeta nabave

Usluga će se izvršiti na lokaciji Ponuditelja, a isporučit će se na adresi Naručitelja: Uprava ribarstva, Područna Služba za savjetodavnu podršku u ribarstvu Zadar, Kralja Stjepana Držislava 1b, 23000 Zadar odnosno sukladno detaljnom opisu u Projektnom zadatku (PRILOG I), a koji je sastavni dio ove Dokumentacije o nabavi.

## Rok izvršenja predmeta nabave

Rok izvršenja usluga je detaljno opisano u Projektnom zadatku (PRILOG I), a koji je sastavni dio ove Dokumentacije o nabavi.

Komunikacija između Naručitelja i ponuditelja, odnosno angažiranih stručnjaka, odvijat će se na hrvatskom jeziku, dok traženi rezultati - studija mora biti dostavljena na **engleskom jeziku** u elektroničkom obliku.

## Osnove za isključenje gospodarskog subjekta

## Nekažnjavanje

Naručitelj je obvezan isključiti gospodarskog subjekta iz ovog postupka jednostavne nabave u sljedećim slučajevima:

**1.** ako je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) **sudjelovanje u zločinačkoj organizaciji**, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) **korupciju**, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) **prijevaru**, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) **terorizam ili kaznena djela povezana s terorističkim aktivnostima**, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) **pranje novca ili financiranje terorizma**, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) **dječji rad ili druge oblike trgovanja ljudima**, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

**2.** ako gospodarski subjekt koji **nema poslovni nastan u Republici Hrvatskoj** ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i **koja nije državljanin Republike Hrvatske** pravomoćnom presudom osuđena za kaznena djela iz točke 3.1.1. podtočaka od a) do f) ove DON i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja okolnosti iz ove točke gospodarski subjekt u ponudi dostavlja:

- izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. (Primjer Izjave o nekažnjavanju je u **Prilogu IV** ove dokumentacije).

**(Izjava mora biti potpisana od strane ovlaštene osobe gospodarskog subjekta.)**

Naručitelj će nakon rangiranja ponuda, sukladno kriteriju za odabir, od najpovoljnijeg

ponuditelja zatraži ovjeru dostavljene Izjave kod javnog bilježnika.

NAPOMENA: Smatra se da je dokument iz ove točke vežeći ako nije stariji više od šest mjeseci od dana slanja ovog poziva za dostavu ponude.

## Plaćene dospjele porezne obveze i obveze za mirovonsko i zdravstveno osiguranje

Naručitelj će isključiti gospodarski subjekt iz ovog postupka jednostavne nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka jednostavne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz ove točke gospodarski subjekt u ponudi dostavlja:

- potvrdu porezne uprave ili drugog nadležnog tijela u državi poslovnog nastana gospodarskog subjekta *(Ponuditelj može dostaviti presliku potvrde porezne uprave).*

NAPOMENA: Smatra se da je dokument iz ove točke važeći ako nije stariji od dana slanja ovog poziva za dostavu ponuda.

**NAPOMENA:**

Osnove za isključenje gospodarsko subjekta primjenjuju se i na podugovaratelje te su isti dužni na isti način dokazati da ne postoji osnova za isključenje gospodarskog subjekta iz točke 11. ove dokumentacije.

Ukoliko naručitelj utvrdi da postoji osnova za isključenje podugovaratelja, zatražit će od gospodarskog subjekta zamjenu tog podugovaratelja u primjerenom roku, ne kraćem od pet dana.

## Uvjeti sposobnosti

## Sposobnost za obavljanje profesionalne djelatnosti

U svrhu dokazivanja sposobnosti za obavljanje profesionalne djelatnosti, ponuditelj je obvezan dostaviti:

- izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana *(Ponuditelj može dostaviti presliku izvoda).*

Dokument iz ove točke je važeći ako nije stariji od dana slanja ovog poziva za dostavu ponuda.

Navedeni dokaz je potrebno dostaviti i za podugovaratelje, ako postoje.

## Uvjeti stručne sposobnosti o njihove minimalne razine:

Tehnička i stručna sposobnost se traži kako bi se osiguralo da gospodarski subjekt ima potrebne tehničke resurse na odgovarajućoj razini kvalitete kako slijedi:

## Iskustvo potrebno za izvršenje predmeta nabave

Popis glavnih usluga pruženih u godini u kojoj je započeo postupak jednostavne nabave i tijekom tri godine koje prethode toj godine, a sukladno članku 268. stavku 1. točka 3. ZJN 2016, pružio usluge iste ili slične predmetu nabave.

Minimalna razina sposobnosti: iz popisa mora biti vidljivo da je ponuditelj obavljao usluge iste ili slučne predmetu nabave. Zbirna vrijednost svih usluga sa popisa mora biti minimalno u iznosu od 20.000,00 €.

Navedenim popisom ponuditelj dokazuje da ima stečeno iskustvo s izvršenjem predmeta nabave, a što znači da naručitelj može očekivati valjano ispunjenje ugovornih obaveza.

## Tehnički stručnjaci koji će biti angažirani na izvršenju predmeta nabave

Ponuditelj mora dokazati da ima na raspolaganju jednog stručnjaka (koji će biti angažiran na izvršenju predmeta nabave) s minimalno sljedećim kvalifikacijama:

Opće iskustvo:

* najmanje visoka stručna sprema iz područja biotehničkih znanosti
* aktivno korištenje engleskim jezikom u pismu i govoru

Specifično radno iskustvo:

* najmanje 3 (tri) godine radnog iskustva na projekatima financiranih iz EU fondova sa prioritetne osi Plave inovacije
* najmanje 2 godine radnog iskustva u primarnom sektoru, odnosno kod poslovnog subjekta koji je obavljao djelatnost ribolova ili akvakulture
* najmanje 2 godine radnog iskustva u savjetovanjima poslovnih subjekta iz područja ribarstva
* rad/sudjelovanje/savjetovanje na barem 2 (dva) INTERREG projekta Italija- Hrvatska

Obrazloženje propisanih uvjeta stručne sposobnosti:

Svrha predmeta nabave je izrada studije u okviru Interreg projekta 3EFISHING. S obzirom na ciljeve projekta koji su usmjereni na zelenu tranziciju i prelazak ribolovne flote Republike Hrvatske na električne ondsno hibridne motore na plovilima, a s ciljem pobljšanja ekoloških i ekonomskih aspekata u Jadranskom području, potrebno je stručno znanje o strukturnim karakteristikama ribarske flote i potrebnim performansama za obavljanje ribolovnih operacija. Radi provedbe detaljne analize flote kao i provedbe upitnika o ponašanju ribara i uzgajivača te njihovim sklonostima prema inovacijama neophodno je razumijevanje problematike korištenja plovila u ribolovu kao i akvakulturi. Stručnjak mora imati potrebna znanja i iskustva iz područja ribolovnih tehnika koje koriste ribari na plovilima u segmentu flote do 12 metara duljinekao i načinima korištenja plovila prilikom obavljanja tehnologije uzgoja riba. Izrada studije zahtjeva znajnje iz područja pomorstva, ribolova i akvakulture kao i poznavanje zakonskog okvira iz područja ribarstva. Stručnjak mora imati praktična iskustva i znanja o tehničkim karakteristikama ribarskih plovila, ribolovnih alata i tehnologijama uzgoja riba.

U svrhu dokazivanja propisanih kvalifikacija, ponuditelj je obvezan dostaviti:

* popunjenu Izjavu o raspolaganju ključnim stručnjakom i njegovim kvalifikacijama (PRILOG VI), koja mora biti ovjerena i potpisana od strane odgovorne osobe ponuditelja. Za izvršenje predmeta nabave ponuditelj može angažirati isključivo osobu imenovanu ovom Izjavom.
* presliku diplome imenovanog stručnjaka ili jednakovrijednog dokumenta kojim se potvrđuje propisana stručna sprema
* životopis (u Europass formatu) iz kojeg je vidljivo propisano iskustvo stručnjaka.
* Predložak popisa i opisa projekata\_studija – Prilog VII

Naručitelj zadržava pravo provjere dostavljenih dokaza kod trećih strana.

Ako tijekom izvršenja predmeta nabave odabrani ponuditelj bez prethodne najave/suglasnosti koristi stručnjaka koji nije naveden u Izjavi o raspolaganju ključnim stručnjakom i njegovim kvalifikacijama, Naručitelj može raskinuti ugovor.

Zamjena stručnjaka je moguća jedino uz pisano odobrenje Naručitelja, u slučajevima izvanrednih okolnosti ili više sile, uz uvjet da zamjenski stručnjak zadovoljava sve uvjete iz ovoga Poziva za dostavu ponude i za isto dostavi dokaze.

U slučaju postojanja podugovaratelja, dokazuje se da za podugovaratelja ne postoje osnove za isključenje te da postoji profesionalna sposobnost.

U slučaju zajednice ponuditelja, svaki član zajednice pojedinačno dokazuje nepostojanje osnova za isključenje te da postoji profesionalna sposobnost.

## Oslanjanje na sposobnost drugih subjekata

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako na temelju provjere utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim u ovoj točki dokumentacije o nabavi.

## Podaci o ponudi

Pri izradi ponude **ponuditelj se mora pridržavati uvjeta iz ove dokumentacije** i svih njenih privitaka te **ne smije ni na koji način mijenjati i nadopunjavati tekst ove dokumentacije**.

## Sadržaj ponude:

1. Popunjen ponudbeni list
2. Popunjen troškovnik
3. Popunjen prilog – Izjava o nekažnjavanju
4. Popunjen predložak popisa glavnih usluga
5. Ponunjena izjava o raspolaganju ključnim stručnjakom i njegovim kvalifikacijama
6. Popunjen predložal popisa i opisa projekata\_studija
7. Dokumente pod točkom 11. ove dokumentacije
8. Dokumente pod točkom 12. ove dokumentacije

## Način određivanja cijene ponude

Cijena ponude piše se brojkama u apsolutnom iznosu. Ukupna cijena obvezno se upisuje u obrazac Ponudbenog lista (Prilog II) i u troškovniku Prilog III ove dokumentacije.

U cijenu ponude bez PDV-a moraju biti uračunati svi troškovi i popusti. Ponuđena cijena je nepromjenjiva za cijelo vrijeme važenja ugovora. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji.

## Valuta ponude

Cijena ponude se izražava u eurima.

## Kriterij za odabir ponude

Kriterij na kojem će Naručitelj temeljiti odabir ponude je ekonomski najpovoljnija ponuda koja ispunjava u cijelosti zahtjeve naručitelja određene u ovoj dokumentaciji o nabavi, a relativni ponder cijene je 100%.

## Jezik i pismo ponude

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Sva ostala dokumentacija koja se prilaže uz ponudu mora biti na hrvatskom jeziku. Sva popratna dokumentacija može biti i na nekom drugom jeziku, ali se u tom slučaju obavezno prilaže i prijevod.

## Rok valjanosti ponude

Rok valjanosti ponude je 60 dana od dana dostave ponude. Naručitelj će odbiti ponudu čija je opcija kraća od zahtijevane.

Naručitelj zadržava pravo pisanim putem zatražiti izjavu o produljenju roka valjanosti ponude. U tom slučaju ponuditelj će produžiti i valjanost jamstva za ozbiljnost ponude (ako je traženo) koja ne smije biti kraća od roka valjanosti ponude.

## Tajnost podataka

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

## Rok, način i uvjeti plaćanja

Naručitelj će platiti račune za isporučenu uslugu u roku od 30 dana od dana zaprimanja računa, doznakom na žiro račun ponuditelja, i to u dvije rate prema predviđenoj dinamici odnosno po dostavi Izvještaja D.3.1.1. i D.3.1.2. Naručitelju.

Na temelju Zakona o elektroničkom izdavanju računa u javnoj nabavi (NN, broj 94/2018), izvršitelj dostavlja e-Račun za isporučeni predmet nabave, a isti je Naručitelj dužan zaprimiti i platiti sukladno navedenom Zakonu.

Način plaćanja: doznakom na poslovni račun (IBAN) ponuditelja.

Predujam isključen, kao i traženje instrumenata osiguranja plaćanja.

Sredstva za financiranje predmeta nabave osigurana su u proračunu Naručitelja na poziciji A568000 – Administracija i upravljanje 3237 – Intelektualne usluge i osobne usluge za 2024. godinu. Nakon otvaranja aktivnosti „Interrreg projekt 3EFISHING“ u proračunu Naručitelja na rebalansu proračuna za 2024. godinu, izvršiti će se preknjiženje na novu aktivnost te planirati sredstva za 2025. godinu.

## Datum i vrijeme dostave ponuda

Ponuda sa svim traženim dokumentima se dostavlja skenirana elektroničkom poštom na adresu [javna.nabava@mps.hr](mailto:javna.nabava@mps.hr)

Rok za dostavu ponuda je najkasnije do **03.09.2024. do 11:00h**.

## Otvaranje ponuda

Naručitelj neće javno otvarati ponude obzirom da se radi o postupku jednostavne nabave.

## Tajnost podataka

Gospodarski subjekt u postupku jednostavne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

## Izmjene ugovora

Ovim pozivom za dostavu ponuda predviđena je mogućnost izmjene osnovnog ugovora sukladno člancima 314. – 321. Zakonu o javnoj nabavi (NN broj 120/16).

## Odabir ponuditelja

Na osnovi pregleda pristiglih ponuda sastavlja se Zapisnik o odabiru ponuda u postupku jednostavne nabave, kojim se utvrđuje najpovoljnija ponuda, te se predlaže ovlaštenoj osobi naručitelja sklapanje ugovora s odabranim ponuditeljem. Za odabir dovoljna je jedna prihvatljiva ponuda. U slučaju da je u postupku nabave sudjelovalo više ponuditelja, svi će biti obaviješteni o odabiru najpovoljnijeg ponuditelja.